钦定古今图书集成/明伦汇编/氏族典/第088卷 > 卢照邻
## 钦定古今图书集成/明伦汇编/氏族典/第088卷 > 卢照邻

按《唐书王勃传》：“卢照邻，字昇之，范阳人。十岁，从曹宪、
王义方授苍雅，调邓王府典签。王爱重之，调新都尉，
病去官，居太白山，得方士元明膏饵之。会父丧，号呕，
丹辄出，由是疾益甚，豫为墓，偃卧其中。照邻自以当
高宗时尚吏，己独儒；武后尚法，己独黄。老后封嵩山，
屡聘贤士，己已废，著《五悲文》以自明。病既久，与亲属”
诀，自沈颍水。